**CONVOCATÒRIA PER A L’ATORGAMENT DE SUBVENCIONS A LES PERSONES AMB VULNERABILITAT ECONÒMICA, TITULARS D’UN IMMOBLE EN EL MUNICIPI DE SANTA CRISTINA D’ARO, EXERCICI 2021.**

**1. Objecte**

L’objecte d’aquesta convocatòria és concedir una subvenció a les persones amb vulnerabilitat econòmica titulars d’un immoble en el municipi de Santa Cristina d’Aro d’acord amb les bases específiques aprovades per la Junta de Govern Local en la sessió ordinària realitzada en data 3 d’agost 2021, publicades al Butlletí Oficial de la Província de Girona (BOPG) núm. 161, 23 d’agost de 2021. La subvenció consistirà en l’atorgament a les persones propietàries que compleixin el barem i les condicions establertes, d’un 30% -amb un límit total de 300 euros- de la quota de l’Impost sobre béns immobles corresponent a l’any anterior a la publicació de la convocatòria.

El procediment de la present subvenció serà a través de concurrència competitiva.

**2. Beneficiaris**

Tenen dret a sol·licitar la subvenció les persones propietàries dels immobles, que compleixin els barems i condicions establertes. En cas que existeixi usdefruit, podrà sol·licitar la subvenció la persona usufructuària.

No serà aplicable en els següents casos:

* Quan no s’estigui al corrent en el compliment de les obligacions tributàries o davant la Seguretat Social imposades per les disposicions vigents.
* Quan s’hagi estat sancionat mitjançant resolució ferma amb la pèrdua de la possibilitat d’obtenir subvencions segons la Llei general de subvencions (38/2003, de 17 de novembre), o la Llei general tributària.
* A persones que hagin estat condemnades mitjançant sentència ferma a la pena de pèrdua de la possibilitat d’obtenir subvencions o ajuts públics.

**3. Quantitat i termini d’aplicació de la subvenció:**

L’import de la subvenció serà equivalent al 30%, amb un límit total de 300 euros, de la quota de l’Impost sobre béns immobles corresponent a l’any anterior a la publicació de la convocatòria.

Les subvencions a les que fa referència la present convocatòria seran atorgades a càrrec de la partida corresponent del pressupost municipal de l’exercici 2021 i fins que s’exhaureixi la dotació.

Un cop exhaurida, malgrat tenir-hi dret, les persones beneficiàries no podran accedir a la subvenció. Les subvencions s’atorgaran en estricte ordre de presentació de la sol·licitud en el registre d’entrada.

**4. Presentació de sol·licituds:**

El termini límit per a la presentació de sol·licituds serà de 30 dies hàbils comptats a partir del dia següent a la publicació d’aquesta convocatòria en el Butlletí Oficial de la Província de Girona

Les sol·licituds s’hauran d’adreçar a l’Ajuntament de Santa Cristina d’Aro, amb el model d’instància oficial que es podrà obtenir al Registre d’Entrada de l’Ajuntament o bé omplir-lo directament al model editable inclòs a la web municipal, conjuntament amb la documentació que es demana a la convocatòria.

**5. Documentació**

Les sol·licituds s’efectuaran segons model normalitzat per l’Ajuntament, adjuntant la següent documentació:

* Instància de la subvenció
* Fotocòpia del DNI del sol·licitant.
* Únicament en cas de no coincidència del sol·licitant amb el subjecte passiu de l’IBI: Documentació que acrediti que la seva condició de beneficiari.
* Certificat de convivència.
* Certificat de béns.
* Declaració de la renda de l’any anterior de totes les persones que formin part del nucli de convivència (en cas de no fer-la, caldrà justificar els ingressos de la unitat de convivència mitjançant saldos bancaris, certificats d’empresa o certificats d’administracions si es rep alguna prestació econòmica).

En el cas que el sol·licitant no adjunti tota la documentació necessària s’entendrà automàticament desistit de la seva sol·licitud.

**6. Criteris per a la concessió**

Aquesta subvenció s’atorgarà, previ informe de l’equip valorador, format per tècnics de les àrees de Serveis Socials i Serveis Econòmics, i es podran acollir tots els titulars que no superin els següents ingressos:

* Unitats familiars d’un sol membre: 11.951,60 €
* Unitats familiars de dos membres: 15.935.48 €
* Unitats familiars de tres membres: 21.911,28 €
* Unitats familiars de quatre membres: 27.887,08 €
* Unitats familiars de cinc membres: 33.862,80 €
* Unitats familiars de sis membres: 37.846,76 €
* Unitats familiars de set membres: 41.830,64 €
* Unitats familiars de vuit membres: 43.822,58 €

Els membres de la unitat familiar majors d’edat hauran de signar una autorització perquè es puguin consultar les seves dades de caràcter tributari. La sol·licitud de la subvenció sempre estarà sotmesa a la convocatòria.

No es podran acollir a la subvenció quan el sol·licitant i els membres de la unitat de convivència disposin d’altres béns immobles que no sigui l’habitatge habitual. Es valoraran individualment, amb inclusió d’informació tècnica, els supòsits excepcionals que generin dubtes en el moment de la valoració (finques confrontants, finques rústiques, etc)

La subvenció no es podrà acumular a cap altra bonificació o benefici que estableixin les Ordenances Fiscals de l’exercici corrent.

**7. Compatibilitat amb altres ajuts i subvencions**

Aquests ajuts no son incompatibles amb altres ajuts que atorguin altres administracions.

**8. Exclusions**

A més de les causes establertes per la Llei general de subvencions (38/2003 de 17 de novembre), no podran obtenir la subvenció aquells sol·licitants que en la data de presentació de la instància no es trobin al corrent de les seves obligacions amb l’Ajuntament de Santa Cristina d’Aro o hagin formalitzat un pacte de pagament i s’acompleixin les seves condicions, així com aquells que no compleixin els barems econòmics establerts en la present convocatòria.

**9. Instrucció del procediment**

Rebudes les sol·licituds de subvenció, seran examinades i comprovades, resolent-se per la Junta de Govern Local de l’Ajuntament.

El termini màxim per resoldre i notificar el procediment serà de 2 mesos, comptats a partir del dia següent a la finalització del termini de presentació de sol·licituds. Tant l’acord de concessió com de denegació es notificaran individualment als interessats.

La notificació de la resolució és realitzarà d’acord amb el previst en l’article 40 de la Llei 39/2015, d’1 d’octubre, del procediment administratiu comú de les administracions públiques.

Si en el termini de 2 mesos a comptar des de l’endemà de la sol·licitud de la subvenció no s’ha notificat la resolució, aquesta s’entendrà desestimada per silenci administratiu negatiu.

**10. Pagament**

El pagament s’efectuarà, un cop s’hagi comprovat el compliment dels requisits per part de la persona sol·licitant per esdevenir-ne beneficiària i s’hagi resolt la subvenció.

L’abonament de la subvenció es realitzarà mitjançant transferència bancària, en el compte de l’entitat bancària indicat per la persona beneficiària.

Quan els beneficiaris siguin dos o més persones, la sol·licitud haurà de ser signada per tots ells. En cas contrari la subvenció s’atorgarà al sol·licitant proporcionalment al percentatge del seu dret sobre l’immoble.

**11. Infraccions i sancions**

Constitueixen infraccions administratives en matèria de subvencions les accions i omissions tipificades en la Llei general de subvencions i el responsable serà el beneficiari de la subvenció.

**12. Legislació aplicable**

Per allò no previst en aquests bases, resultarà d’aplicació supletòria, la Llei 38/2003 de 17 de novembre, general de subvencions, el Reial Decret 887/2006, de 21 de juliol, pel que s’aprova el Reglament de la mateixa, la legislació en matèria de Règim local, les bases d’execució de l’Ajuntament de Santa Cristina d’Aro, (la Llei 39/2015, d’1 d’octubre, del procediment administratiu comú de les administracions públiques) així com totes aquelles normes de caràcter general o procedimental que en resultin d’aplicació.

**13. Nota informativa**

La percepció d'aquesta subvenció, en relació a l’IRPF, està subjecta i no exempta, i per tant, d'acord amb l'article 96 de la Llei 35/2006, la seva percepció pot donar lloc a l'obligació de presentar la corresponent declaració anual d'aquest impost.